करियर करताना आपूण वेवसायिक जातलो काय खंय तरी नोकरी करतलों, हाचो अदमास आसना, पूण एक मात खरें की तुमकां नोकरी करची आसूं वा नासूं, एक गजाल तुमी चुकोवप शक्य ना, ती म्हळ्यार मुलाखत दिवप. हातून फक्त प्रस्नांची जाप दिवप अपेक्षित नासता, तर ती प्रभावी आनी खरी दिसपाक जाय. हांचे खातीर खाशेलें प्रशिक्षण लेगीत घेवंक मेळटा. हेर अभ्यास करताना मुलाखतींचेर तसो चड विचार जाताच, अशें ना. आयच्या लेखांत आमी प्रभावी मुलाखती खातीर कितें करपाचे? हांचो विचार करूया. कित्याक तर हातांत व्हड शिक्षणाची पदवी आसून उपेग ना, तर तुमी कशे उलोवंक शकतात, तुमका सामान्य ज्ञान कितलें आसा, हें पॅनलाचे वांगडी पळयतात. आतांच्या स्मार्ट काळान मुलाखतीचें तंत्र आमी जाणून घेवप गरजेचें.
 जे संस्थेच्या ना जाल्यार कंपनीच्या सुवातीचेर तुमी मुलाखतीक वतात, तेन्ना हें समजून घेवपाक जाय की कोणायकुय ते घेवचे नात, तशेंच जे घेतले ते पारखुनूच घेतले. तेन्ना प्रस्न विचारताना ते विचार करूनच विचारतले. आपणे लेगीत ताची जाप विचार करुनूच दिवपाक जाय. तुमी जेन्ना मुलाखत दिवपाक कॅबिनांत वतात, तेन्ना परवानगी घेवपाक विसरू नाकात, आनी भितर बसपाक सांगिनात तो मेरेन उबेंच रावप योग्य. मुलाखतीक तुमी सांगिल्ल्या वेळा पयलीं पावात. जेणेकरून तुमचेर कसलोच तणाव येवचोना. त्या दिसा जे कपडे घालतले ते भडक आसूंक जायनात, चल्यांनी वेवस्थित खाड करून वचूंक जाय. खाड दवरलां जाल्यार तें वेवस्थित ट्रिम करून वचात.
 फायदो जालो.
 शिकतां.
 यु ट्यूबाचेर तुमी सोदशात जाल्यार, प्रभावी मुलाखत कशी दिवपाची हांचेर जायते व्हिडियो मेळूं शकतात. पूण फक्त आयकून जायना, ताचो सराव करचो पट्टा. तो तुमी आरशा फुडें रावन करूं शकतात. मोबायलाचे मजतीन रेकॉर्डिंग करूं शकतात. आपली मुलाखत हयकारात्मक सोंपतली हाची काळजी तुमी घेवपाक जाय. मुलाखत सोंपली की सगल्यांचे आभार मानून भायर वचपाक विसरूं नाकात. अशो जायत्यो गजाली मुलाखती वेळार तुमी सांबाळपाच्यो आसतात. हो भाग आमच्या अभ्यासक्रमांत आसताच, अशें ना. म्हूण ताची तयारी आदीं पासुनच करपाक जाय.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 